ועדת החוקה, חוק ומשפט, כנסת 15, פרוטוקול מספר 248, 2000-12-20 10:45

אמנון רובינשטיין: רבותי, אני פותח את ישיבת ועדת החוקה, חוק ומשפט.

אמנון רובינשטיין: אני רוצה לסכם את הנושא.

אמנון רובינשטיין: אני אתן משפט אחד לרובי ריבלין, ומשפט אחד לנציגת הקורבנות.

ראובן ריבלין: רבותי, משך הדיונים בחוק זה עלה על כל חוק אחר.

אמנון רובינשטיין: שמונה שנים.

ראובן ריבלין: הוועדה דנה בהצעת החוק הזאת הלוך וחזור, היה גם דיון לקראת החלה של דין רציפות, וגם בעניין זה היו חילוקי דעות, ועכשיו אני מבקש להכין את הצעת החוק לקריאה שנייה ושלישית, שהרי גם כאן, איזו הצבעה שלא תהיה, ההצעה תעלה להצבעה בפני מליאת הכנסת.

ראובן ריבלין: לצערי הרב, הצעת חוק זו נצמדה על-ידי כאלה ואחרים כאילו היא באה לטפל בגופו של אדם ולא בגופו של עניין.

ראובן ריבלין: הואיל ויש סעיף אחד שיכול לתת משמעות כזאת או אחרת, אם כי גם בחוקים אחרים כך נכתב בכל פעם שמדובר על דברים פרוצדורליים הנוגעים למצב שבו החל מאותו זמן ינהגו עם אנשים הנמצאים במצב מסוים, אני מציע למחוק את סעיף 3, על מנת להסיר כל ספק מלב.

ראובן ריבלין: אני מציע גם למחוק את סעיף 4.

ראובן ריבלין: יושב-ראש הוועדה מבקש ממני להוסיף סעיף שאומר, שתחילתו של חוק זה תהיה רק מעכשיו.

אמנון רובינשטיין: אני אגיד מה אני רוצה.

ראובן ריבלין: כל דבר שייאמר, אם הוא לא יהיה מחוק, הוא גם יהיה לגופו של אדם, כי יבואו ויאמרו: אתם מתכוונים שזה לא יחול.

ראובן ריבלין: כדי להסיר כל ספק מלב, אני מצהיר שאין לי שום כוונה, וסעיף 3 יימחק.

ראובן ריבלין: כאשר סעיף 3 נכתב, עוד בזמנו, הנוהג בסעיפים כאלה היה תמיד לכתוב כך, משום שהמובן מאליו טוב שייאמר מפעם לפעם, אבל זה מובן מאליו.

ראובן ריבלין: אני מציע למחוק את סעיף 3, ומבקש מחברי הוועדה לא לראות בזה עניין חדש.

ראובן ריבלין: תחילת החוק עם פרסומו.

ראובן ריבלין: אני מציע גם למחוק את סעיף 4, לאשר את סעיפים 1 ו-2, שבאים לקבוע מסגרת חדשה, נורמה חדשה, שבמרכזה שיקום האסיר, על מנת שיבואו ויאמרו: אין יותר שליש קדוש.

ראובן ריבלין: בקשתי, כיוזם הצעת החוק, להעביר את סעיפים 1 ו-2 כמו שהם, למחוק את סעיפים 3 ו-4, להעלות את זה לדיון במליאה.

ראובן ריבלין: אם יהיו הסתייגויות, נדון בהסתייגויות, נפיל אותן או נקבל אותן.

אמנון רובינשטיין: אני אשתדל להצביע לפני זה.

אורה ברס: בתי תמר נרצחה לפני שלוש שנים, ובאתי לדבר בשם הקורבנות.

אורה ברס: 50 שנה מדינת ישראל מחוקקת חוקים כדי להקל על העבריינים, לסייע להם, לשקם אותם, ואת הקורבנות שכחו.

אורה ברס: החוק הזה הוא לעג לרש.

אורה ברס: מה שיקרה הוא, שאנסים ושודדי קשישים ומתעללים בילדים יסתובבו ברחובות במסות.

אורה ברס: אולי יעשו דלת מסתובבת, שנכנסים, וישר יוצאים.

אורה ברס: ..

ראובן ריבלין: כל אלה שאת מדברת עליהם, לא יקבלו אפילו יום אחד.

אופיר פינס-פז: איפה כתוב שהם לא יקבלו?

אמנון רובינשטיין: אני לא פותח דיון.

דוד טל: אדוני, היות ורובי ריבלין מחק שני סעיפים, אני רוצה לקבל הבהרות, מפני שהגשתי הסתייגויות.

דוד טל: אם הוא מוחק את סעיף 4, ואני מבין שהחוק נכנס לתוקף עם פרסומו, אני מוחק את ההסתייגות השנייה שלי, אם הוראות חוק זה יחולו רטרואקטיבית, אם זה מובן מאליו מהחוק עצמו, אני רוצה לשאול את היועץ המשפטי אם זה כך.

דוד טל: אם זה כך אני אוריד גם את ההסתייגות הראשונה.

יעל דיין: יש לי כאן כ-25 הסתייגויות ספציפיות שאני מבקשת שהחוק הזה לא יחול עליהן, הן מכילות הכול, לבד מעוון.

אמנון רובינשטיין: אני מעמיד להצבעה את הדברים הגדולים שהוזכרו בישיבה הקודמת.

ראובן ריבלין: אדוני, אבקש עוד משהו אחד.

אופיר פינס-פז: אני מבקש הצבעה.

אמנון רובינשטיין: אני מצביע קודם כול על העניין המרכזי, שאני העליתי.

יוסי כץ: זה לא פייר.

יוסי כץ: הגשתי הסתייגויות, אם ההסתייגויות שלי לא יתקבלו, יכול להיות שאני אצביע נגד החוק.

אמנון רובינשטיין: אני רוצה להזכיר את שלוש ההסתייגויות הגדולות שהסכמנו עליהן בישיבה הקודמת, ועל-פי זה כל אחד יוכל להחליט מה הוא עושה.

אמנון רובינשטיין: היו ארבעה נושאים: אחד - שייאמר בחוק במפורש, שהחוק חל רק מעכשיו ולעתיד, כדי להסיר כל ספק.

אמנון רובינשטיין: השני - שהחוק לא יחול על שום עבירה שיש עליה עונש מינימום.

אמנון רובינשטיין: השלישי - שהחוק לא יחול על עבירות ספציפיות.

יעל דיין: הגשתי רשימה.

יוסי כץ: דיברנו על מאסר ראשון.

יוסף לפיד: ועל רטרואקטיביות.

אמנון רובינשטיין: דיברתי על זה שהוא יחול רק על מי שנידון למאסר לאחר תחילת החוק הזה.

אמנון רובינשטיין: אני מצביע על ההסתייגות הראשונה, שהיא שלי, ושהיא תנאי שלי לתמיכה בחוק הזה: במקום סעיף 3 יהיה כתוב "הוראות חוק זה יחולו על מי שנידון למאסר לאחר תחילתו של חוק זה"?

אמנון רובינשטיין: מי בעד ההסתייגות?

דורית ואג: יש פה יותר מדי אנשים מישראל אחת.

אמנון רובינשטיין: מי בעד?

דורית ואג: אני לא מצליחה לספור.

דורית ואג: (קוראת בשמות חברי הוועדה) אמנון רובינשטיין - בעד קולט אביטל - בעד טלב אלסאנע - אינו נוכח עוזי ברעם, במקומו סופה לנדבר - בעד עזמי בשארה - בעד יעל דיין - בעד דוד טל - נגד שאול יהלום - בעד יוסי כץ - נגד אליעזר כהן - בעד ציפי לבני, במקומה איוב קרא - נגד יוסף לפיד - בעד יצחק סבן - נגד אופיר פינס-פז - בעד דליה רבין-פילוסוף - בעד אברהם רביץ - נגד רובי ריבלין - נגד יובל שטייניץ, ישראל כץ במקומו - נגד נתן שרנסקי - אינו נוכח

אופיר פינס-פז: זה נכנס לגוף החוק, זה לא הסתייגות.

אמנון רובינשטיין: אפשר להגיש הסתייגויות לזה.

אמנון רובינשטיין: כעת יש לנו עוד הצבעה חשובה, שהחוק לא חל על עבירות שיש עליהן עונשי מינימום.

שאול יהלום: נחליט באופן עקרוני אם זה חל על סוג של עבירות, אולי יש 20 עבירות.

דורית ואג: מי בעד שזה לא יחול על עבירות שיש עליהן עונשי מינימום?

דורית ואג: אושר פה אחד שהחוק לא יחול על עבירות שיש עליהן עונשי מינימום.

אמנון רובינשטיין: התקבל פה אחד.

אמנון רובינשטיין: רבותי, ההצבעה הבאה היא על כך שהחוק לא יחול על עבירות מסוימות, ואחר כך נחליט על איזה.

יעל דיין: הגשתי רשימה.

שאול יהלום: נקים ועדת משנה.

אמנון רובינשטיין: מי בעד?

אמנון רובינשטיין: אושר פה אחד שהחוק לא יחול על עבירות מסוימות, ובהמשך יחליטו איזה עבירות.

אמנון רובינשטיין: דבר אחרון, שזה יחול רק על מי שזה מאסר ראשון שלו.

אמנון רובינשטיין: מי בעד?

קריאות: - - - (ההצבעה שוסעה בקריאות, ולא הוכרזה תוצאה)

אמנון רובינשטיין: אופיר פינס, מה ההצעה שלך?

יוסי כץ: יש לי הצעה יותר טובה.

אופיר פינס-פז: ההצעה השנייה - ביקשתי גם להוסיף - - -

קריאות: - - -

אמנון רובינשטיין: רבותי, אני לא יכול לקיים את הישיבה.

דליה רבין-פילוסוף: אמנון רובינשטיין, למה לא מצביעים בעד הסעיפים עצמם?

אמנון רובינשטיין: נצביע, אבל קודם כול מצביעים על תיקונים.

אמנון רובינשטיין: אני מצביע על ההצעה הראשונה של אופיר פינס, שזה יחול רק לגבי אדם שזה המאסר הראשון שלו.

אמנון רובינשטיין: מי בעד?

אמנון רובינשטיין: מי נגד?

אמנון רובינשטיין: מי נמנע.

אמנון רובינשטיין: בעד ההצעה של אופיר פינס - חמישה נגד - 9 נמנעים - 2 ההצעה של חבר הכנסת א' פינס-פז לא נתקבלה.

אמנון רובינשטיין: תוצאות ההצבעה הן חמישה בעד, תשעה נגד ושני נמנעים.

אמנון רובינשטיין: כעת יש הצעה של יוסי כץ, שזה יחול רק על אדם שנדון ללמעלה משנתיים מאסר.

יעל דיין: ההצעה שלי הפוכה.

יעל דיין: אני מבקשת להצביע על ההצעה שלי.

אמנון רובינשטיין: מי בעד ההצעה של יוסי כץ?

אמנון רובינשטיין: מי נגד?

אמנון רובינשטיין: בעד ההצעה של יוסי כץ - מיעוט נגד - רוב ההצעה של חבר הכנסת י' כץ לא נתקבלה.

אמנון רובינשטיין: ההצעה נפלה.

יעל דיין: אני הצעתי הצעה אחת שתואמת את ההצעה של אופיר פינס וזה מאסר ראשון.

אמנון רובינשטיין: זה נפל.

יעל דיין: כדאי להוסיף לזה--

אברהם רביץ: אין להוסיף, כי זה נפל.

יעל דיין: --שזה גם עבירה ראשונה.

אמנון רובינשטיין: אבל זה לא נתקבל.

יעל דיין: יכול להיות מעצר ראשון של פדופיל, ויש לו 20 עבירות נוראות.

אמנון רובינשטיין: יעל דיין, זה לא נתקבל, אז את לא צריכה לטעון נגד זה.

אמנון רובינשטיין: נותר לי דבר אחד, וזה רשימת העבירות.

יעל דיין: יש הגדרה כללית.

אמנון רובינשטיין: תשמעי את ההצעה שלי.

יעל דיין: אני מבקשת, אנחנו טורחים על זה כבר שנה.

יעל דיין: הצעת החוק תוגבל לעבירות מסוג עוון, שגזר-הדין עליהן הוא רק עד שלוש שנות מאסר.

יעל דיין: למה?

יעל דיין: כי אנחנו רוצים לתת שחרור ושיקום לעבירות כמו, למשל, שאדם גנב רכב בפעם הראשונה, ביצע שוד קטן פעם ראשונה, נתפס בהפגנה.

ראובן ריבלין: אדם שהוא נרקומן, יכול להיות מואשם בפשע.

יעל דיין: יש אפשרות לשחרר בהיתר מיוחד.

לגבי זה: הצבעה בעד ההצעה של שלמה שהם - 10 נגד - 1 ההצעה של שלמה שהם, להסמיך את שר המשפטים להוציא עבירות באישור ועדת החוקה, חוק ומשפט, נתקבלה.

אופיר פינס-פז: צריך לכתוב ששר המשפטים צריך להביא הצעה תוך שלושה חודשים מיום פרסום החוק.

אמנון רובינשטיין: מי בעד ההצעה הנוספת שזה יהיה תוך שלושה חודשים?

קריאות: - - -

אמנון רובינשטיין: חברת הכנסת יעל דיין מציעה שעד ששר המשפטים יגיש את ההצעה שלו וועדת החוקה תאשר, החוק לא ייכנס לתוקף.

אופיר פינס-פז: תגיד לו שיביא הצעה עד שלושה חודשים, מה הבעיה?

אמנון רובינשטיין: משרד המשפטים הסכים שזה יוגש תוך שלושה חודשים.

אמנון רובינשטיין: יש עוד סעיף אחד שלא הצבעתי עליו, וזה התחולה.

אמנון רובינשטיין: ההצעה המקורית היתה תחולה בעוד שלושה חודשים, כעת הציע היוזם שזה יהיה מיידי.

ראובן ריבלין: מיום הפרסום.

אמנון רובינשטיין: אני מציע שהתחולה תהיה בעוד שלושה חודשים, ואם זה ייפול זה יהיה ביום הפרסום.

אמנון רובינשטיין: מי בעד שלושה חודשים?

אמנון רובינשטיין: בעד ההצעה - 10 אושרה ההצעה שהתחולה תהיה בעוד שלושה חודשים.

ראובן ריבלין: המשמעות היא שסעיף 4 חוזר.

אמנון רובינשטיין: רבותי, אנחנו מצביעים על הצעת החוק, עם התיקונים שהתקבלו.

אמנון רובינשטיין: כל חברי הכנסת שהגישו הסתייגויות, זה מאושר.

אמנון רובינשטיין: מי בעד?

ראובן ריבלין: הצבעה שמית.

אמנון רובינשטיין: בסדר, הצבעה שמית.

דורית ואג: (קוראת בשמות חברי הוועדה) אמנון רובינשטיין - נגד קולט אביטל - נגד טלב אלסאנע - בעד עוזי ברעם, במקומו סופה לנדבר - נגד עזמי בשארה - בעד יעל דיין - נגד דוד טל - בעד שאול יהלום - נגד יוסי כץ - בעד אליעזר כהן - בעד ציפי לבני, במקומה ישראל כץ - בעד יוסף לפיד - נגד יצחק סבן - בעד אופיר פינס-פז - נגד דליה רבין-פילוסוף - נגד אברהם רביץ - בעד ראובן ריבלין - בעד יובל שטייניץ - אינו נוכח נתן שרנסקי - אינו נוכח

אמנון רובינשטיין: תשעה בעד, שמונה מתנגדים.

אמנון רובינשטיין: הצעת החוק עולה לקריאה שנייה ושלישית.

אמנון רובינשטיין: הישיבה נעולה.